"L-iskejjel għandhom jitħallew jibqgħu miftuħa għall-viżitaturi mlaqqma" – FELTOM Il-FELTOM qalet li l-iskejjel tal-Ingliż għandhom jitħallew jibqgħu miftuħa bħall-istituzzjonijiet pubbliċi l-oħra kollha għal dawn il-viżitaturi mlaqqma Fi stqarrija hija qalet li l-iskejjel membri tagħha, taħt id-direzzjoni kostanti u f'kollaborazzjoni mal-awtoritajijet tas-saħħa pubblika, implimentaw u segwew ir-regoli u l-linji gwida kif deskritti mll-awtoritajiet. Il-FELTOM qalet li l-iskejjel tal-Ingliż investew riżorsi enormi f'termini ta' ħin, flus, ħaddiema u materjali biex l-iskejjel tagħhom joperaw fil-parametri ta' dawn il-linji gwida. Qalet ukoll li l-iskejjel urew impenn sħiħ mal-impjegati u l-istudenti tagħhom dwar l-importanza li jżommu mal-miżuri, inkluż l-ilbies tal-maskra u d-distanza soċjali. Filwaqt li ddeskriviet l-għeluq tal-iskejjel bħala mhux ġustifikat, il-Feltom u l-iskejjel membri tagħha qalu li jinsabu xxukkjati bid-deċiżjoni. Feltom qalet li tirrispetta d-deċiżjoni tal-Gvern li jirrestrinġi d-dħul għal Malta għal persuni kompletament imlaqqma.